Down By The Laituri yllättää: ehtoollinen rockfestivaaleilla - Viihde - Ilta-Sanomat
Down By The Laituri yllättää: ehtoollinen rockfestivaaleilla
Down By The Laituri ja Aurajoki virtaa hiljalleen.
Julkaistu: 23.7.2014 13:23
Tänään alkavan Down By The Laituri-festivaalin erikoisuuksiin kuuluu huomenna torstaina jaettava ehtoollinen.
Paikalla ehtoollista jakamassa on kymmenkunta pappia. Mukana on myös yksi idean isistä, pastori Kari Kanalahttp://www.is.fi/haku/?search-term=Kari%20Kanala.- Ajatuksena on, että kirkko on sama kuin sen jäsenet, ja me haluamme mennä sinne missä kirkkoväki luonnostaan on, Kanala kertoo.- Mietimme festivaalien kanssa yhteistyömahdollisuuksia. Tuli ajatus ehtoollisesta. Se on idea, jonka kirkon verkkotyötä johtava Hannu Majamäkihttp://www.is.fi/haku/?search-term=Hannu%20Majam%C3%A4ki heitti jossain haastattelussa aikoinaan ilmoille.Kanalan mukaan ehtoollinen on yksi parhaista kirkon tarjoamista asioista ja siksi sen tuominen festivaalikansan pariin on tärkeää. Tarkoitus on toimia rennolla otteella.- Liturgi, joka jakaa ehtoollisen, on albassa, mutta muut papit farkuissa ja papinpaidassa. Ehtoollisen väliajat olemme käytettävissä, jos ihmiset haluavat keskustella. Ehtoollinen jaetaan torstaina festivaalialueella klo 17.00, 18,00 ja 19,00. Ehtoollisen jako kestää kerrallaan viitisentoista minuuttia ja tarkoitus on, että festivaalialueella olisi sen ajan muuten hiljaista.Kanala arvelee, että ensimmäiselle kello viiden ehtoolliselle tulee muutama utelias. Viimeisessä kynnys on jo madaltunut ja paikalla voi olla jo ruuhkaa. Kanalalla on kokemusta poikkeuksellista kirkollisista tapahtumista. Hän on ollut mukana järjestämässä Turun Mikaelin kirkossa muun muassa Metalli- ja Elvismessuja. Viime vuonna hän oli toisena vihkipappina DBTL:ssa pidetyissä festivaalihäissä. Festivaalihäät on luvassa myös tänä vuonna. Viime vuonna vihkiminen tapahtui esiintymislavalla. Tällä kertaa seremonia pidetään korkealla nosturin nokassa. Hääpari ja vihkivä pappi nostetaan seremonian ajaksi peräti 102 metrin korkeuteen.